95/186/EY: Komission päätös, tehty 24 päivänä toukokuuta 1995, sianlihan merkitsemisestä ja käytöstä soveltaen neuvoston direktiivin 80/217/ETY 9 artiklaa



Virallinen lehti nro L 120 , 31/05/1995 s. 0040 - 0044



KOMISSION PÄÄTÖS, tehty 24 päivänä toukokuuta 1995, sianlihan merkitsemisestä ja käytöstä soveltaen neuvoston direktiivin 80/217/ETY 9 artiklaa (95/186/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 6 kohdan g alakohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2), sellaisena kuin se on viimeksi muutettuna direktiivillä 92/118/ETY (3), ja erityisesti sen 10 artiklan, sekä katsoo, että maaliskuussa 1995 Saksan eläinlääkintäviranomaiset totesivat, että Ala-Saksissa oli puhjennut klassinen sikarutto, direktiivin 80/217/ETY 9 artiklan 1 kohdan mukaisesti tartuntapesäkkeen ympärille muodostettiin heti rajattu valvontavyöhyke, kaikissa valvonta-alueella sijaitsevissa yrityksissä, joihin oltiin oltu yhteydessä, ja sikataloustiloilla suoritettiin serologiset ja kliiniset tutkimukset, jolloin ei löytynyt viittausta siihen, että virus olisi levinnyt tälle vyöhykkeelle, määräykset tuoreen lihan terveysmerkin käytöstä sisältyvät 26 päivänä kesäkuuta 1964 annettuun neuvoston direktiiviin 64/433/ETY terveydellisten kysymysten järjestämisestä tuoreen lihan tuotannossa ja markkinoille saattamisessa (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, Saksa on anonut erityisen ratkaisun hyväksymistä sellaisten sikojen lihan merkitsemistä ja käyttöä varten, jotka ovat peräisin valvontavyöhykkeen tiloilta ja jotka on teurastettu asianomaisen viranomaisen erikoisluvalla, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sen estämättä, mitä direktiivissä 80/217/ETY, ja erityisesti sen 9 artiklan 6 kohdassa määrätään, Saksa saa käyttää direktiivin 64/433/ETY 3 artiklan 1 kohdan A alakohdan e alakohdan mukaista merkkiä sellaisten sikojen lihaa varten, jotka ovat peräisin sen valvontavyöhykkeen tiloilta, joka muodostettiin direktiivin 80/217/ETY 9 artiklan 1 kohdan mukaisesti Ala-Saksissa olevan klassisen sikaruton tartuntapesäkkeen ympärille, mikäli a) kyseessä olevat siat ovat peräisin tilalta, jonka ei voitu epidemiologisissa tutkimuksissa todeta olleen minkäänlaisessa kontaktissa tartunnan saaneisiin karjakantoihin; b) kyseessä oleviin sikoihin on sovellettu direktiivin 80/217/ETY 9 artiklan 6 kohdan f ja g alakohdan mukaisia suojatoimenpiteitä vähintään 30 päivän ajan; kyseinen 30 päivän jakso lasketaan mainittujen toimenpiteiden soveltamisesta alueella, joka on yhtäjaksoisesti ollut suojatoimenpiteiden alaisena yhden tai useamman valvontavyöhykkeen perustamisen vuoksi; c) kyseisiin sikoihin on sovellettu: i) ohjelmaa klassisen sikaruton viruksen antigeenin toteamiseksi, jolloin virusta ei ole todettu, ja ii) ruumiinlämmön tarkkailun ja kliinisen tutkimuksen ohjelmaa. Edellä i ja ii alakohdassa mainitut ohjelmat on suoritettava liitteen I mukaisesti; d) kyseiset siat on teurastettu 12 tunnin kuluessa teurastamoon saapumisesta. 2. Saksa takaa, että liitteen II mukainen todistus annetaan 1 kohdassa mainitulle lihalle. 2 artikla Sianlihan mukana, joka täyttää 1 artiklan 1 kohdan ehdot ja tulee yhteisön sisäiseen kauppaan, on seurattava 1 artiklan 2 kohdan mukainen todistus. 3 artikla Saksa varmistaa, että teurastamot, jotka määrätään ottamaan vastaan 1 artiklan 1 kohdassa tarkoitettuja sikoja, eivät samana päivänä saa ottaa muita sikoja teurastettavaksi. 4 artikla Saksa toimittaa jäsenvaltioille ja komissiolle a) niiden teurastamojen nimen ja sijaintipaikan, jotka on määrätty ottamaan 1 artiklan 1 kohdassa tarkoitettuja sikoja teurastettaviksi; b) kuukausittaisen raportin, jossa on seuraavat tiedot: - alue(et), joihin 1 artiklan määräyksiä sovelletaan, - määrätyissä teurastamoissa teurastettujen sikojen lukumäärä, - tunnistusjärjestelmä ja kuljetuksen valvontajärjestelmä, joita sovelletaan teurassikoihin direktiivin 80/217/ETY 9 artiklan 6 kohdan f ja i alakohdan mukaisesti, - ohjeet, jotka on annettu liitteessä I tarkoitetun kehon lämpötilan mittausohjelman soveltamisesta, - klassisen sikaruton viruksen antigeenin toteamiseksi suoritettujen tutkimusten tulokset. 5 artikla Tämä päätös on voimassa 1 päivään lokakuuta 1995 asti. 6 artikla Tämä päätös on osoitettu kaikille jäsenvaltioille. Tehty Brysselissä 24 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 47, 21.2.1980, s. 11 (2) EYVL N:o L 224, 18.8.1990, s. 29 (3) EYVL N:o L 62, 15.3.1993, s. 49 (4) EYVL N:o 121, 29.7.1964, s. 2012/64 LIITE I A) Tutkimukset klassisen sikaruton viruksen antigeenin toteamiseksi Komission päätöksen 95/186/EY 1 artiklan 1 kohdan c alakohdan i alakohdassa tarkoitetussa ohjelmassa klassisen sikaruton viruksen antigeenin toteamiseksi on tutkittava teurastettaviksi tarkoitetuista sioista otetut verinäytteet neuvoston direktiivin 80/217/ETY liitteen IV mukaisesti. Verinäytteiden laboratoriotutkimus on suoritettava direktiivin 80/217/ETY liitteessä I olevan B luvun määräysten mukaisesti tai Saksan toimivaltaisen eläinlääkintäviranomaisen hyväksymällä klassisen sikaruton viruksen antigeenin toteamiseksi tarkoitetulla ELISA-kokeella. Antigeenin esiintyminen on tutkittava viiden teurastamista edeltävän päivän kuluessa. B) Kehonlämmön valvonta Edellä 1 artiklan 1 kohdan b alakohdan mukainen ohjelma kehonlämmön valvomisesta käsittää seuraavat toimenpiteet: 1. 24 tunnin kuluessa ennen teurassikalähetyksen lastausta asianomaisen eläinlääkintäviranomaisen nimittämä henkilö varmistaa, että lähetykseen kuuluvan tietyn sikamäärän kehonlämpö mitataan rektaalisesti. Tämä pistokoe sisältää seuraavaa: >TAULUKON PAIKKA> Lämmönmittauksen aikana merkitään asianomaisen eläinlääkintäviranomaisen laatimaan taulukkoon jokaisen yksittäisen eläimen korvamerkin numero, lämmönmittauksen aika ja kehonlämpö. Mikäli lämpötila on mittauksessa 40 °C tai enemmän, asianomaisen eläinlääkintäviranomaisen nimittämä henkilö tekee välittömästi ilmoituksen virkaeläinlääkärille. Virkaeläinlääkäri panee sen jälkeen toimeen tutkinnan huomioon ottaen neuvoston direktiivin 80/217/ETY 4 artiklan määräykset. 2. Hieman (0-3 tuntia) ennen lähetyksen lastausta asianomaisen eläinlääkintäviranomaisen nimittämä eläinlääkäri suorittaa 1 kohdan mukaisen kliinisen tutkimuksen uudelleen. 3. Edellä 1 ja 2 kohdan mukaisesti tutkitun sikalähetyksen lastausajankohtana virkaeläinlääkäri antaa todistuksen, joka seuraa eläinlähetyksen mukana ennalta määrättyyn teurastamoon. 4. Määräteurastamossa lämmönmittaustulostukset luovutetaan teuraseläinten tutkimisesta vastaavalle eläinlääkärille. LIITE II >KAAVION ALKU> TODISTUS koskien komission päätöksen 95/186/EY 1 artiklan 1 kohdan mukaista tuoretta lihaa N:o (1) Lastauspaikka: Ministeriö: Osasto: I. Tiedot lihan tunnistamiseksi Sioista saatava liha Osien laji: Pakkauksen laji: Osien tai pakkauskappaleiden määrä: Nettopaino: II. Lihan alkuperä Hyväksytyn teurastamon osoite ja eläinlääkintävalvontanumero: Hyväksytyn leikkaamon osoite ja eläinlääkintävalvontanumero: III. Lihan määräpaikka Liha lähetetään lastauspaikalta: (lastauspaikka) määräpaikkaan: (määräpaikka) seuraavalla kuljetusvälineellä (2): Lähettäjän nimi ja osoite: Vastaanottajan nimi ja osoite: IV. Terveysvakuutus Allekirjoittanut virkaeläinlääkäri todistaa, että edellä mainittu liha on tuotettu neuvoston direktiivissä 64/433/ETY tarkoitetuilla valmistus- ja valvontaehdoilla ja että se vastaa komission päätöksen 95/186/EY ehtoja sianlihan merkitsemisestä ja käytöstä soveltaen neuvoston direktiivin 80/217/ETY 9 artiklaa. Todistuksen antopaikka:Päiväys: (Virkaeläinlääkärin nimi ja allekirjoitus) (1) Virkaeläinlääkärin antama sarjanumero. (2) Lähetyksen tapahtuessa rautatievaunussa tai kuorma-autolla on ilmoitettava kulloinkin kyseessä olevat numerot tai tunnukset, laivalähetysten kohdalla laivan nimi sekä tarvittaessa kontin numero. >KAAVION LOOPU>